ArgiefdokumenteFamiliebybelsGrafstenePoskaarteSkakels na inligting op ander webwerweTranskripsies
Soek deur hierdie webwerfHulp - vrae en antwoordeSearch this site with GoogleMeer oor ons HomeBible Collection7 Bybles by die eGGSA versameling bygevoeg
7 Bybles by die eGGSA versameling bygevoeg	Written by RwB on 02 Februarie 2016.
Hartlik dank aan Annelie Els asook aan Basil Royston wie die opskrifte geskep het. Verbeterings of navrae kan aan Richard Ball gerig word. DrukE-Pos Fishing Schooner Onesie for Sale by Barbara Griffin
Fishing Schooner Baby Onesie
baby onesies ship schooner fishing ocean sails wind seas waves old fisherman reminiscing old times old Aan my vriendin, met haar 70ste verjaarsdag | Tannie Frannie
Aan my vriendin, met haar 70ste verjaarsdag
20 Vrydag Mei 2016
Jou fotogalery op fb kon netsowel my eie gewees het: bolwangdogtertjie in ʼn gesmokte kraagrokkie, die haartjies netjies gekam; met mondigwording, gehul in die stralekrans van die jeug; ʼn dramatiese foto uit die tyd toe jy in TRUK se operakoor gesing het; die akademikus besig met ʼn lesing.
Ek het lank uitgesien na jou verjaarsdagviering in jou smaakvolle woonstel. Ek het geweet daar gaan heerlike eetgoed en wyn wees, besonderse klassieke musiek, interessante geselskap. Dit was so ʼn mooi aand, met die driekwartmaan en pers aandwolkies met blinkrooi randjies. Vol verwagting het ek die trap geklim – en ek is nie teleurgestel nie.
Jy stel my voor as die vriendin wat jy op sestienjarige leeftyd ontmoet het (slimkop, dat jy op daardie ouderdom reeds op universiteit was!), wat saam met jou Asterhof se ontgroening deurgemaak het, wat jou woonstelmaat was in Hatfield en Arcadia, wat jy vandag nog “vriendin” noem.
In die een hoek blom die pragtige litroos uitbundig – en ek onthou die rubberplant wat so erg tydens een van ons trekke geknou is, dat dit een vir een blaar staan en afgooi het terwyl ʼn paar muggies daarbokant ronddraai… In die kombuis staan armsvol blomme: bloedrooi rose van jou peetkind, veelkleurige gerberas en asters en krisante.
Nie minder nie as drie van jou fyn glase sneuwel in die loop van die aand en dis hoe dit hoort: heildronke op 70 jaar moet dramaties beklink word! Ek onthou jou 21ste verjaarsdagpartytjie toe ons die plafon met kreukelpapier laer gemaak het. Toe die vaatjie bier se kraantjie ingekap word, spuit daar ʼn bierfontein dwarsdeur die papierplafon en die hele plek ruik soos ʼn sjebeen.
Vanaand is die atmosfeer rustiger, maar gʼn snars minder feestelik nie. Jy en ʼn mede-musikant speel ʼn concerto vir twee altviole, begelei deur ʼn pianis wat haarself vooraf beskryf het as sou sy die rol van ʼn hele orkes moes vervul – wat sy dan ook met swier regkry!
Deur die besonderse woorde van E wat die heildronk op jou instel, word jy geteken: briljant, begaafd, kunssinnig en gekompliseerd. Ek teug diep aan die sjampanje en eggo haar mooi wense vir jou in my hart…
5 thoughts on “Aan my vriendin, met haar 70ste verjaarsdag”
Mei 20, 2016 om 1:00 nm
Pragtige huldeblyk van ‘n besondere vriendskap
Mei 20, 2016 om 5:55 nm
Ag dis mooi. Jy is ‘n besonderse vriendin
Mei 20, 2016 om 7:35 nm
Dulke mooi herinneringe mooi vertel.
Mei 21, 2016 om 7:45 vm
Dis n mooi mylpaal wat bereik is. Die vriendskap en herinneringe is alles die moeite werd. Ek het n duidelike prentjie gesien van die geselligheid. Baie mooi geskryf en dankie vir die deel.
Mei 21, 2016 om 2:57 nm
Sulke dinge maak die lewe lieflik!